“เซนทรัลเวิลด์” ขึ้นป้ายแฉเลขทะเบียนแท็กซี่ขี้โกง!
“เซนทรัลเวิลด์” ขึ้นป้ายแฉเลขทะเบียนแท็กซี่ขี้โกง! พร้อมขึ้นป้าย "ข้อปฏิบัติของผู้ขับแท็กซี่" ตามข้อบังคับกรมการขนส่งทางบก โดยหากไม่ปฎิบัติตาม มีโทษถึงขั้นเพิกถอนใบอนุญาตฯ
3 มี.ค. 2560

“เซนทรัลเวิลด์” ขึ้นป้ายแฉเลขทะเบียนแท็กซี่ขี้โกง! พร้อมขึ้นป้าย “ข้อปฏิบัติของผู้ขับแท็กซี่” ตามข้อบังคับกรมการขนส่งทางบก โดยหากไม่ปฎิบัติตาม มีโทษถึงขั้นเพิกถอนใบอนุญาตฯ
ผู้สื่อข่าวรายงานว่า บริเวณจุดรับ-ส่ง ผู้โดยสารรถสาธารณะแท็กซี่ หน้าศูนย์การค้าเซ็นทรัลเวิลด์ ในเครือบริษัท เซ็นทรัลพัฒนา จำกัด (มหาชน) หรือ CPN ได้มีการติดตั้งป้ายประกาศ “ข้อปฏิบัติของผู้ขับแท็กซี่” ตามข้อบังคับกรมการขนส่งทางบก โดยระบุว่า ห้ามปฏิเสธผู้โดยสาร และคิดค่าบริการตามมิเตอร์ หากฝ่าฝืนกฎหมาย มีโทษปรับไม่เกิน 1,000 บาท หรือจำคุกไม่เกิน 1 เดือน พักใช้หรือเพิกถอนใบอนุญาตฯ และหากพบปัญหาสามารถแจ้งได้ที่ศูนย์คุ้มครองผู้โดยสารรถสาธารณะ 1584
 
ในขณะเดียวกันศูนย์การค้าเซ็นทรัลเวิลด์ ได้ทำป้ายประกาศหมายเลขทะเบียนแท็กซี่ที่ไม่ปฏิบัติตามกฎระเบียบบริเวณห้าง ประจำเดือนกุมภาพันธ์ 2560 โดยมีจำนวนแท็กซี่ทั้งหมด 50 คัน ไม่กดมิเตอร์ 29 คัน, ปฏิเสธผู้โดยสาร 20 คัน และทิ้งผู้โดยสาร 1 คัน พร้อมแจกแจงรายละเอียดอย่างชัดเจน
